FSMART ตู้บุญเติมยังไหว!
FSMART หลายคนจะรู้จักในฐานะตู้เติมเงินและชำระเงินผ่านตู้บุญเติม แต่ปัจจุบันธุรกิจของ FSMART มีมากกว่านั้น
FSMART หลายคนจะรู้จักในฐานะตู้เติมเงินและชำระเงินผ่านตู้บุญเติม แต่ปัจจุบันธุรกิจของ FSMART มีมากกว่านั้น
9 ต.ค. 2565

คุณค่าบริษัท
ถ้าพูดถึง บริษัท ฟอร์ท สมาร์ท เซอร์วิส จำกัด (มหาชน) หรือ FSMART หลายคนจะรู้จักในฐานะตู้เติมเงินและชำระเงินผ่านตู้บุญเติม แต่ปัจจุบันธุรกิจของ FSMART มีมากกว่านั้น ทั้งธุรกิจตัวแทนธนาคาร/การเงินครบวงจร และธุรกิจตู้อัตโนมัติ หรือ EV ชาร์จ
ขณะที่ ในช่วง 2 ปีที่ผ่านมา FSMART เป็นอีกบริษัทที่ได้รับผลกระทบจากวิกฤตโควิด จนทำให้รายได้และกำไรหดหาย แต่เมื่อสถานการณ์โควิดคลี่คลาย กิจกรรมทางเศรษฐกิจสามารถกลับมาดำเนินได้ตามปกติอีกครั้ง จะเห็นการฟื้นตัวมากขึ้น โดยเฉพาะในช่วงไตรมาส 4/2565
สำหรับธุรกิจเติมเงิน/ชำระเงินผ่านตู้บุญเติม ซึ่งปัจจุบันมีตู้บุญเติมมากกว่า 130,000 ตู้ และมีฐานลูกค้ากว่า 16 ล้านราย มีแผนขยายตู้บุญเติมเพิ่ม 1,000-2,000 ตู้ต่อปี โดยในปี 2565 คงเป้าหมายยอดเติมเงินเพิ่มขึ้น 5-10% และคงเป้าหมายยอดเติมเงินเข้าอี-วอลเล็ทเพิ่มขึ้น 5-10% รวมทั้งคงเป้าหมายจำนวนบริการฝาก-ถอน-โอนเพิ่มขึ้น 10-15%
ส่วนธุรกิจตัวแทนธนาคาร/การเงินครบวงจร ปัจจุบันมี 7 ธนาคารในระบบ ในช่วงครึ่งปีหลังจะปิดดีลธนาคารเข้ามาเพิ่มในระบบอีก 1 แห่ง รวมทั้งในช่วงปลายเดือน ก.ย.ที่ผ่านมา เพิ่มความร่วมมือบริการเคาน์เตอร์แคชเชียร์อีก 1 แบรนด์ จากเดิมที่มีการร่วมมือกับทางเซ็นทรัลกรุ๊ปบริการเคาน์เตอร์แคชเชียร์ ทั้งแฟมิลี่มาร์ท และท็อปส์ ซูเปอร์มาร์เก็ต 1,700-1,800 สาขา
ทั้งนี้ คาดในช่วงครึ่งปีหลังจะปล่อยสินเชื่อได้อีกอย่างน้อย 300 ล้านบาท จากครึ่งปีแรกปล่อยสินเชื่อบุคคลไปแล้ว 200 ล้านบาท ส่งผลให้สิ้นปี 2565 จะปล่อยสินเชื่อรวมอยู่ที่ประมาณ 500 ล้านบาท ซึ่งปล่อยให้กับฐานลูกค้าของบริษัท วงเงินกู้ขั้นต่ำ 5,000-10,000 บาท ผ่อนผ่านตู้ และมีอัตราดอกเบี้ย 24-25% ตามใบอนุญาต รวมทั้งจะรุกขยายตู้ MINI ATM ภายในสิ้นปี 2565 อยู่ที่ 1,000 ตู้ และมีแผนงาน 3 ปีข้างหน้า จะขยายตู้ MINI ATM ให้ได้ 10,000 ตู้ ภายใต้นโยบายก้าวสู่การเป็น “ธนาคารชุมชน”
ด้านธุรกิจตู้อัตโนมัติ หรือ EV ชาร์จ อยู่ระหว่างพัฒนาผลิตภัณฑ์ให้สมบูรณ์ ทั้งฟีเจอร์หน้าจอที่ใหญ่ใช้งานง่าย ราคาจับต้องได้ และจดลิขสิทธิ์เกี่ยวกับการชำระเงินบนระบบเครื่องชาร์จ เพื่อสนองความต้องการฐานลูกค้าหลากหลาย เบื้องต้นจะรุกตลาดมากขึ้นตามตลาดยานยนต์ไฟฟ้าในอนาคต 1-2 ปีข้างหน้า ส่วนตู้เต่าบินปัจจุบันมีจุดบริการ 3,200 ตู้ ภายในสิ้นปี 2565 น่าจะขยายเป็น 6,000 ตู้ ขณะที่แผน 3 ปีข้างหน้า จะขยายให้ครบ 20,000 ตู้ คาดว่าจะสร้างรายได้หลักหมื่นล้านบาท
สำหรับการประเมินมูลค่า (Valuation) ปัจจุบันราคาหุ้น FSMART ซื้อขายกันที่ P/E ระดับ 44.35 เท่า เทียบกับ P/E ตลาดโดยรวมที่ระดับ 17.42 เท่า ถือว่าราคาซื้อขายสูงกว่าตลาดหลายเท่า อย่างไรก็ตาม ถ้าไปดู P/BV ที่ระดับ 13.21 เท่า ก็ถือว่าสูงกว่าค่าเฉลี่ยตลาดที่ปัจจุบันซื้อขาย P/BV เฉลี่ยที่ 1.58 เท่า
…
รายชื่อผู้ถือหุ้นใหญ่
รายชื่อกรรมการ